《补亡诗六首 其四 由庚》
魏晋·束皙

荡荡夷庚，物则由之。蠢蠢庶类，王亦柔之。道之既由，化之既柔。

木以秋零，草以春抽。兽在于草，鱼跃顺流。四时递谢，八风代扇。

纤阿案晷，星变基躔。五纬不愆，六气无易。愔愔我王，绍文之迹。

作者简介：束皙（261—300），西晋学者、文学家，字广微，阳平元城（今河北大名）人。博学多闻，性沉退，不慕荣利。曾作玄居释，张华见而奇之。后王戎召皙为掾，转佐著作郎。复迁尚书郎。赵王伦为相国，请为记室。皙辞疾罢归，教授门徒。卒时，元城市里为之废业。门生故人，立碑墓侧。有集七卷，（《隋书经籍志》、《唐书志》作五卷）传于世。